Βιάζμα

Η Βιάζμα () είναι πόλη της ευρωπαϊκής Ρωσίας στο Όμπλαστ του Σμολένσκ. Είναι το διοικητικό κέντρο της επαρχίας Βιάζμσκι και είναι χτισμένη στον ποταμό Βιάζμα, περίπου στα μισά της διαδρομής μεταξύ του Σμολένσκ και του Μοζάισκ. Καθ' όλη τη διάρκεια της πολυτάραχης ιστορίας της, η Βιάζμα υπερασπίστηκε τις δυτικές προσβάσεις προς τη Μόσχα. Σύμφωνα με την απογραφή του 2010 είχε πληθυσμό 57.101 κατοίκων, ενώ βάσει της προηγούμενης απογραφής του 2002 ο πληθυσμός της ήταν 57.545 κάτοικοι.

Ιστορία
Η πόλη αναφέρεται για πρώτη φορά σε ένα χρονικό υπό το έτος 1230, αν και πιστεύεται ότι είναι πολύ παλαιότερη.Πήρε το όνομά της από τον ομώνυμο ποταμό, το όνομα του οποίου προήλθε από τη ρωσική λέξη «вязь» (βιάζ) που σημαίνει «βάλτος» ή «έλος».Е. М. Поспелов. "Географические названия мира". Москва, 1998, стр. 108. Εκείνη την εποχή ανήκε σε έναν κλάδο του οίκου των Ρουρικίδηδων του Σμολένσκ ενώ έντονη ήταν η εμπορική δραστηριότητα με Νάρβα στον Φινλανδικό κόλπο. Το 1403, οι τοπικοί πρίγκιπες εκδιώχθηκαν από τους Λιθουανούς και κατέφυγαν στη Μόσχα, όπου ονομάστηκαν πρίγκιπες Βιαζέμσκι. Ένας εξ αυτών, πολύ μεταγενέστερος του 14ου αιώνα, ήταν ο ποιητής και στενός φίλος του Πούσκιν Πιοτρ Βιαζέμσκι.

Το 1494 η Βιάζμα πέρασε στην κατοχή της Μοσχοβίας και μετατράπηκε σε φρούριο, από το οποίο σώζεται σήμερα μονάχα ένας πύργος. Δύο σημαντικές μονές εξωραΐστηκαν με πέτρινες εκκλησίες, εκ των οποίων ιδιαίτερο αρχιτεκτονικό ενδιαφέρον έχει η εκκλησία που είναι αφιερωμένη στην Παναγία του Σμολένσκ  και εγκαινιάστηκε το 1638, μετά την πολωνική κατοχή που διήρκεσε από το 1611 ως το 1634. Ο καθεδρικός ναός της πόλης ολοκληρώθηκε το 1676. Άλλες εκκλησίες είναι σχεδιασμένες κατά κύριο λόγο μπαρόκ αρχιτεκτονικής.

Ναπολεόντειοι πόλεμοι

Στις 22 Οκτωβρίου του 1821, στο πλαίσιο της εισβολής του Ναπολέοντα στη Ρωσία, έλαβε χώρα μάχη κοντά στη Βιάζμα. Ο ρωσικός στρατός, αποτελούμενος από 25.500 άνδρες, κατεδίωξε και εν τέλει πολέμησε τους υποχωρούντες Γάλλους (μία δύναμη περίπου 37.000 ανδρών). Η εμπροσθοφυλακή των ρωσικών δυνάμεων υπό τον στρατηγό Μιχαήλ Μιλοράντοβιτς καθώς και μία μονάδα Κοζάκων υπό τον στρατηγό Ματβέι Πλάτοφ επιτέθηκαν και κατάφεραν να αποκόψουν την οπισθοφυλακή του γαλλικού στρατού που ήταν υπό την διοίκηση του στρατάρχη Νταβού στα ανατολικά της Βιάζμα. Χάρη στην επέμβαση του Εζέν ντε Μπωαρναί και του  Γιούζεφ Πονιατόφσκι ο Νταβού κατάφερε να σπάσει τον ρωσικό κλοιό.

Παρόλα αυτά η απόπειρα των Γάλλων να κρατήσουν τα υψώματα κοντά στη Βιάζμα καθώς και την ίδια την πόλη ήταν ανεπιτυχής. Το απόγευμα της 22ας Οκτωβρίου οι Ρώσοι απελευθέρωσαν την πόλη, την οποία είχαν όμως προηγουμένως πυρπολήσει οι Γάλλοι. Οι γαλλικές απώλειες ανέρχονται σε έξι χιλιάδες νεκρούς και δύο χιλιάδες αιχμαλώτους, ενώ οι ρωσικές σε δύο χιλιάδες νεκρούς περίπου.

Β΄ Παγκόσμιος Πόλεμος
Το Φθινόπωρο του 1941 οι γερμανικές στρατιές πάντσερ περικύκλωσαν και επί τις ουσίας κατέστρεψαν πέντε σοβιετικές στρατιές στα δυτικά της Βιάζμα. Η πόλη παρέμεινε υπό γερμανική κατοχή από τις 7 Οκτωβρίου 1941 μέχρι και τις 12 Μαρτίου 1943 και υπέστη μεγάλη καταστροφή στα χρόνια του πολέμου. Οι Ναζί δημιούργησαν δύο στρατόπεδα συγκέντρωσης εκεί, τόπους θανάτου για χιλιάδες ανθρώπους.

Διοικητικό καθεστώς
Η Βιάζμα είναι το διοικητικό κέντρο της επαρχίας Βιαζέμσκι.Resolution #261 Ως διοικητική υποδιαίρεση ενσωματώνεται στην επαρχία Βιαζέμσκι ως αστικός οικισμός.Resolution #261 ενώ ως δημοτική υποδιαίρεση, η διοικητική αυτή μονάδα έχει επίσης καθεστώς αστικού οικισμού και αποτελεί μέρος της δημοτικής ενότητας Βιαζέμσκι.Law #130-z

Μεταφορές
Η Βιάζμα είναι σημαντικός σιδηροδρομικός κόμβος με μεγάλη εμπορευματική και επιβατική κίνηση. Υπάρχει σιδηροδρομική σύνδεση με τη Μόσχα, την Αγία Πετρούπολη, την Καλούγκα και το Μπριάνσκ. Το τρένο μεγάλων αποστάσεων από τη Μόσχα προς το Σμολένσκ επίσης κάνει στάση στη Βιάζμα, ενώ ο χρόνος ταξιδιού από και προς την πρωτεύουσα κυμαίνεται μεταξύ δύο και δυόμιση. Υπάρχει επίσης τακτική σιδηροδρομική σύνδεση με το Μοζάισκ και το Μποροντίνο, συνδέοντας τη Βιάζμα με το δίκτυο του προαστιακού σιδηροδρόμου της Μόσχας.

Η πόλη βρίσκεται επίσης κοντά στον αυτοκινητόδρομο M1 που συνδέει τη Μόσχα με το Μινσκ ενώ υπάρχει και αεροδρόμιο που εξυπηρετεί στρατιωτικούς και ψυχαγωγικούς σκοπούς αλλά όχι εμπορικές πτήσεις.

Παραπομπές

Πηγές

Εξωτερικοί σύνδεσμοι


Κατηγορία:Πόλεις του Όμπλαστ του Σμολένσκ